**การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2558**, **COP 21** หรือ **CMP 11** จัดในกรุงปารีส ประเทศฝรั่งเศส ตั้งแต่วันที่ 30 พฤศจิกายน - 12 ธันวาคม พ.ศ. 2558 เป็นสมัยประชุมประจำปีที่ 21 ของการประชุมภาคี (Conference of the Parties) กรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ (UNFCCC) ปี พ.ศ. 2535 และสมัยประชุมที่ 11 ของการประชุมภาคี (Meeting of the Parties) พิธีสารเกียวโตปี พ.ศ. 2540

การประชุมบรรลุวัตถุประสงค์เนื่องจากเป็นครั้งแรกที่ได้ความตกลงทั่วโลกเรื่องการลดการเปลี่ยนแปลงสภาพภูมิอากาศในความตกลงปารีสซึ่งแทบทุกรัฐมีมติเห็นชอบ ความตกลงนี้จะมีผลผูกมัดตามกฎหมายหากอย่างน้อย 55 ประเทศซึ่งคิดเป็นร้อยละ 55 ของการปล่อยแก๊สเรือนกระจกทั่วโลกเป็นภาคีความตกลงฯ โดยการลงนามตามด้วยการให้สัตยาบัน การสนองรับ การอนุมัติหรือผ่านภาคยานุวัติในนิวยอร์กระหว่างวันที่ 22 เมษายน พ.ศ. 2559 - 21 เมษายน พ.ศ. 2560 คาดว่าความตกลงฯ จะมีผลใช้บังคับในปี พ.ศ. 2563 ตามคณะกรรมการผู้จัดการประชุม ผลลัพธ์สำคัญที่คาดหมายคือจำกัดปรากฏการณ์โลกร้อนภายในปี พ.ศ. 2643 โดยเทียบกับก่อนยุคอุตสาหกรรมให้ต่ำกว่า 2 องศาเซลเซียส ทว่า มีการเสริมเป้าหมายเพื่อจำกัดการเพิ่มของอุณหภูมิที่ 2 องศานี้ในความตกลงปารีสฉบับที่มีมติเห็นชอบ โดยข้อแถลงความว่าภาคี "มุ่ง" จำกัดการเพิ่มอุณหภูมิที่ 1.5 องศาเซลเซียส นักวิทยาศาสตร์บางคนว่าเป้าหมาย 1.5°C จะต้องอาศัยการปล่อยแก๊สเรือนกระจกที่ระดับศูนย์บางช่วงระหว่างปี พ.ศ. 2573 ถึง พ.ศ. 2593 แต่ทว่า ไม่มีแผนเวลาในรายละเอียดหรือเป้าหมายจำเพาะประเทศสำหรับการปล่อยแก๊สเรือนกระจกแถลงในฉบับสุดท้ายของความตกลงปารีส ขัดกับพิธีสารเกียวโตก่อนหน้า ในความตกลงนี้การปล่อยแก๊สเรือนกระจกระดับศูนย์ควรบรรลุในครึ่งหลังของศตวรรษนี้

ก่อนการประชุม คณะผู้อภิปรายด้านสภาพภูมิอากาศแห่งชาติ 146 ประเทศนำเสนอร่างการอุดหนุนด้านสภาพภูมิอากาศของประเทศ ที่เรียก การดำเนินงานของประเทศในระดับมุ่งมั่น (Intended Nationally Determined Contributions, INDC) ข้อผูกมัดเหล่านี้ประมาณให้จำกัดปรากฏการณ์โลกร้อนที่ 2.7 องศาเซลเซียสภายในปี 2643 ตัวอย่างเช่น INDC ที่สหภาพยุโรปเสนอ คือ ข้อผูกมัดให้ลดการปล่อยแก๊สเรือนกระจกร้อยละ 40 ภายในปี พ.ศ. 2573 เมื่อเทียบกับปี พ.ศ. 2533 ก่อนการประชุมนี้ สมัชชาหารือเกี่ยวกับปรากฏการณ์โลกร้อนในทะเลเมดิเตอร์เรเนียนในมาร์แซย์ ประเทศฝรั่งเศส ระหว่าง MedCop21 ในวันที่ 4 - 5 มิถุนายน พ.ศ. 2558 มีการประชุมก่อน COP ในบอนน์ ประเทศเยอรมนี ระหว่างวันที่ 19 - 23 ตุลาคม พ.ศ. 2558 โดยมีรัฐมนตรีด้านสิ่งแวดล้อมจากทั่วโลกเข้าร่วม

อ้างอิง
-------

1. ↑  "19th Session of the Conference of the Parties to the UNFCCC". International Institute for Sustainable Development. สืบค้นเมื่อ 20 February 2013.
2. 1 2  Sutter, John D.; Berlinger, Joshua (12 December 2015). "Final draft of climate deal formally accepted in Paris". *CNN*. Cable News Network, Turner Broadcasting System, Inc. สืบค้นเมื่อ 12 December 2015.
3. 1 2  "Adoption of the Paris agreement—Proposal by the President—Draft decision -/CP.21" (PDF). UNFCCC. 2015-12-12. เก็บ (PDF)จากแหล่งเดิมเมื่อ 2015-12-12. สืบค้นเมื่อ 2015-12-12.
4. ↑  The Editorial Board (28 November 2015). "What the Paris Climate Meeting Must Do". *New York Times*. สืบค้นเมื่อ 28 November 2015.
5. ↑  Borenstein, Seth (29 November 2015). "Earth is a wilder, warmer place since last climate deal made". สืบค้นเมื่อ 29 November 2015.
6. ↑  The 2015 international agreement, EC climate action, access date 30 October 2015
7. ↑  What is COP21? เก็บถาวร 2015-12-10 ที่ เวย์แบ็กแมชชีน access date 30 November 2015
8. ↑  Sutter, John D.; Berlinger, Joshua (12 December 2015). "Final draft of climate deal formally accepted in Paris". *CNN*. Cable News Network, Turner Broadcasting System, Inc. สืบค้นเมื่อ 12 December 2015.
9. ↑  New UN Report Synthesizes National Climate Plans from 146 Countries, UNFCCC 30 October 2015
10. ↑  Intended Nationally Determined Contribution of the EU and its Member States, 6 March 2015